由歐錦棠、AK、Tiger、談善言的《打天下》正在熱播,而學習了4年空手道的吳業坤在網上報喜,表示自己第一次參加組手比賽奪得冠軍。照片見到身水身汗的坤哥拿住獎盃,甚至隔住MON都感受到他非常攰,但初次參賽便獲得佳績,坤哥留言表示真的好開心,更稱自己上一次拎冠軍已是中五的推鉛球比賽。
獲太太整愛心餐獎勵
坤哥留言說︰「2020年5月第一次接觸空手道,加埋有一年既空白期去左外地工作,練習咗差唔多四年。今日第一次參加組手比賽,拎到冠軍好開心。(人生對上一次拎冠軍好似係中五既推鉛球金牌)我會繼續努力!!!!多謝師傅既愛的鞭策!今次明白咗,無論幾攰都好唔好展露出黎,咬實牙關都要打埋落去直至完場,歡迎一齊變得更強大!」
太太愛子特意炮製愛心餐為他補充體力,更見到愛子在一個貌似漢堡扒上插了自己親手寫上的打氣字句,她在IG限時動態說︰「太好了!恭喜你!堅持就是力量啊!真了不起!」